ಓ ಮೆಣಸೇ... Jul 27 ಪಿ.ಎ.ರೈ ಕಾಂಗ್ರೆಸ್ ಜೊತೆಗಿನ ಮೈತ್ರಿ ಮುಗಿದ ಅಧ್ಯಾಯ. ಕುಮಾರಸ್ವಾಮಿ, ಮಾಜಿ ಮುಖ್ಯಮಂತ್ರಿ ಹೊಸ ಪುಸ್ತಕ ಕೊಂಡು ಹೊಸ ಅಧ್ಯಾಯ ಪ್ರಾರಂಭಿಸುವ ಯೋಚನೆ ಇದೆಯೆ? ಶಾಲೆ ಆರಂಭಕ್ಕೆ ಸಂಬಂಧಿಸಿದಂತೆ ರಾಜ್ಯ ಸರಕಾರ ಈವರೆಗೂ ಯಾವುದೇ ನಿರ್ಧಾರ ತೆಗೆದುಕೊಂಡಿಲ್ಲ ಸುರೇಶ್ಕುಮಾರ್, ಸಚಿವ ಆನ್ಲೈನ್ನಲ್ಲಿ ಗೋಶಾಲೆ ತೆರೆಯುವ ಉದ್ದೇಶವಿದೆಯಂತೆ. ಬೇರೆ ಪಕ್ಷದಿಂದ ಬಿಜೆಪಿಗೆ ಹೋಗಿರುವ ಯಾರೂ ಏಳಿಗೆ ಸಾಧಿಸಿಲ್ಲ ದಿಗ್ವಿಜಯಸಿಂಗ್, ಕಾಂಗ್ರೆಸ್ ಮುಖಂಡ ಕಾಂಗ್ರೆಸ್ನಲ್ಲಿ ಸಂಪೂರ್ಣ ಏಳಿಗೆಯಾದ ಬಳಿಕ ಅವರು ಬಿಜೆಪಿ ಸೇರುವುದು. ಗುಡಿಸಲು ಮುಕ್ತ ಕರ್ನಾಟಕ ಮಾಡಲು ಕೆಲಸ ಮಾಡುತ್ತಿದ್ದೇನೆ ವಿ.ಸೋಮಣ್ಣ, ಸಚಿವ ಬುಲ್ಡೋಜರ್ ಬಳಕೆ ಮಾಡುವ ಮೂಲಕವೆ? ಚೀನಾ ಆಕ್ರಮಣ ಮುಚ್ಚಿಹಾಕಲು ಬಿಜೆಪಿ ಮಾಧ್ಯಮಗಳನ್ನು ಬೆದರಿಸುತ್ತಿದೆ ರಾಹುಲ್ ಗಾಂಧಿ, ಕಾಂಗ್ರೆಸ್ ನಾಯಕ ಮಾಧ್ಯಮಗಳ ಮೇಲಿನ ಆಕ್ರಮಣ, ಚೀನಾ ಆಕ್ರಮಣಕ್ಕಿಂತ ಭೀಕರವಾದುದು. ಐಪಿಎಲ್ 13ನೇ ಆವೃತ್ತಿ ನಡೆಯುವ ವಿಶ್ವಾಸ ನಾವು ಕಳೆದು ಕೊಂಡಿಲ್ಲ. ಸೌರವ್ ಗಂಗುಲಿ, ಬಿಸಿಸಿಐ ಅಧ್ಯಕ್ಷ ಮೊದಲು ಬಿಪಿಎಲ್ನ ಜನರಿಗೆ ರೇಷನ್ ಕುರಿತಂತೆ ವಿಶ್ವಾಸ ಹುಟ್ಟಿಸುವುದು ಎಂದು? ಕಾಂಗ್ರೆಸ್ನವರು ಜೆಡಿಎಸ್ನವರನ್ನು ನೋಡಿ ಕಲಿಯಬೇಕು ಆರ್.ಅಶೋಕ್, ಸಚಿವ ಬಿಜೆಪಿಯ ಜೊತೆಗೆ ಪಾಲು ಹಂಚುವ ಕೊಳ್ಳುವ ಕುರಿತಂತೆ ಇರಬೇಕು. ನನ್ನ ಸಂಪುಟದಲ್ಲಿ ಉಪ ಮುಖ್ಯಮಂತ್ರಿ ಯಾಗಿದ್ದ ಸಚಿನ್ ಪೈಲಟ್ ಒಬ್ಬ ನಾಲಾಯಕ್ ಹಾಗೂ ಸೋಮಾರಿ. ಅಶೋಕ್ ಗೆಹ್ಲೋಟ್, ರಾಜಸ್ಥಾನ ಮುಖ್ಯಮಂತ್ರಿ ಆದರೆ ಅವರ ಇತ್ತೀಚಿನ ಬಿರುಸಿನ ಚಟುವಟಿಕೆ ನೋಡುವಾಗ ಸೋಮಾರಿಯಂತೆ ಕಾಣುವುದಿಲ್ಲ. ಖಾಸಗಿ ಆಸ್ಪತ್ರೆಗಳಲ್ಲಿ ಕೊರೋನ ಸೋಂಕು ಪೀಡಿತರೆಂಬ ಕಾರಣಕ್ಕೆ ಗರ್ಭಿಣಿಯರಿಗೆ ಚಿಕಿತ್ಸೆ ನಿರಾಕರಿಸುವಂತಿಲ್ಲ. ಕೋಟ ಶ್ರೀನಿವಾಸ ಪೂಜಾರಿ, ಸಚಿವ ಗರ್ಭಿಣಿಯರಿಗೆ ಪ್ರವೇಶವನ್ನೇ ನಿರಾಕರಿಸಿದರೆ ಆಯಿತು ಎಂದರಂತೆ ವೈದ್ಯರು. ಅಧಿಕಾರಕ್ಕೆ ಬರುವುದಕ್ಕಾಗಿ ನರೇಂದ್ರ ಮೋದಿ ತಾನು ಶಕ್ತಿವಂತ ಎಂಬ ನಕಲಿ ವರ್ಚಸ್ಸು ಸೃಷ್ಟಿಸಿಕೊಂಡಿದ್ದಾರೆ ರಾಹುಲ್ ಗಾಂಧಿ, ಕಾಂಗ್ರೆಸ್ ನಾಯಕ ನಕಲಿಯಾದರೇನು ವರ್ಚಸ್ಸು ವರ್ಚಸ್ಸೇ ತಾನೆ. ಕೋವಿಡ್19 ನಡುವೆಯೂ ಬಂಡವಾಳ ಹೂಡಲು ಭಾರತ ಪ್ರಶಸ್ತ ದೇಶವಾಗಿದೆ ನರೇಂದ್ರ ಮೋದಿ, ಪ್ರಧಾನಿ ಕೋವಿಡ್ ಮೇಲೆ ಬಂಡವಾಳ ಹೂಡುತ್ತಿರಬೇಕು. ಕೊರೋನ ಪರಿಕರಗಳ ಖರೀದಿಯಲ್ಲಿ ಅಕ್ರಮ ನಡೆದಿರುವುದು ಸಾಬೀತಾದರೆ ತಕ್ಷಣವೇ ಸಚಿವ ಸ್ಥಾನಕ್ಕೆ ರಾಜೀನಾಮೆ ಶ್ರೀರಾಮುಲು, ಸಚಿವ ಸಾಬೀತಾಗಬೇಕಾದರೆ ತನಿಖೆ ನಡೆಯಬೇಡವೆ? ರಾಜ್ಯದಲ್ಲಿ ಬೀಜ, ಗೊಬ್ಬರಕ್ಕೆ ಕೊರತೆ ಇಲ್ಲ ಬಿ.ಸಿ.ಪಾಟೀಲ್, ಸಚಿವ ಭೂಸುಧಾರಣೆ ಕಾಯ್ದೆ ತಿದ್ದುಪಡಿಯ ಬಳಿಕ ಭೂಮಿಯದ್ದೇ ಕೊರತೆಯಂತೆ. ಗುಜರಾತ್ ವ್ಯಕ್ತಿಗಳಿಗೆ ಪ.ಬಂಗಾಳವನ್ನು ಆಳಲು ಬಿಡುವುದಿಲ್ಲ ಮಮತಾ ಬ್ಯಾನರ್ಜಿ, ಪ.ಬಂಗಾಳ ಮುಖ್ಯಮಂತ್ರಿ ಪ.ಬಂಗಾಳ ಭಾರತದೊಳಗೆ ಬರುವುದಿಲ್ಲವೆ? ಕಾಂಗ್ರೆಸ್ ತನ್ನ ನಾಯಕರನ್ನು ಒಬ್ಬೋಬ್ಬರನ್ನಾಗಿ ಕಳೆದುಕೊಳ್ಳುತ್ತಿದೆ ಪ್ರಕಾಶ್ ಜಾವ್ಡೇಕರ್, ಕೇಂದ್ರ ಸಚಿವ ಒಳ್ಳೆಯ ವಿಷಯ. ಹೊಸಬರಿಗೆ ಇನ್ನಾದರೂ ಅವಕಾಶ ದೊರಕಲಿ. ನಾನು ಭಾರತ ಮತ್ತು ಚೀನಾದ ಜನರನ್ನು ಪ್ರೀತಿಸುತ್ತೇನೆ ಡೊನಾಲ್ಡ್ ಟ್ರಂಪ್, ಅಮೆರಿಕ ಅಧ್ಯಕ್ಷ ನಿಮ್ಮ ಪ್ರೀತಿಯ ಕಾರಣದಿಂದಲೇ, ಭಾರತ ಕೊರೋನದಿಂದ ನರಳುತ್ತಿರುವುದು. ಜನಸೇವೆಗೆ ಮತ್ತೊಂದು ಅವಕಾಶ ಸಿಕ್ಕಿರುವುದು ವಿ.ಪ.ಸದಸ್ಯ ಸಂತೋಷ ಉಂಟುಮಾಡಿದೆ ಎಚ್.ವಿಶ್ವನಾಥ್, ವಿ.ಪ.ನೂತನ ಸದಸ್ಯ ಒಟ್ಟಿನಲ್ಲಿ ಕನ್ನಡ ಸಾಹಿತ್ಯ ಲೋಕಕ್ಕೆ ಬಹುದೊಡ್ಡ ಕೊಡುಗೆ ಸಿಕ್ಕಂತಾಯಿತು. ಉತ್ತರ ಪ್ರದೇಶ ಸರಕಾರವು ಜನರಿಗೆ ರಾಮರಾಜ್ಯದ ಭರವಸೆ ನೀಡಿ ಗೂಂಡಾರಾಜ್ಯ ನೀಡಿದೆ ರಾಹುಲ್ ಗಾಂಧಿ, ಕಾಂಗ್ರೆಸ್ ನಾಯಕ ಗೂಂಡಾಗಳಿಂದಲೇ ರಾಮರಾಜ್ಯ ನಿರ್ಮಾಣ ಮಾಡುವ ಉದ್ದೇಶವಿರಬೇಕು. ತ್ರಿವಳಿ ತಲಾಖ್ ನಿಷೇಧಿಸಿ ಕೇಂದ್ರ ಸರಕಾರ ಕಾನೂನು ಜಾರಿ ಮಾಡಿದ ನಂತರ ಪ್ರಕರಣಗಳಲ್ಲಿ ಶೇ.82 ಇಳಿಕೆ ಕಂಡುಬಂದಿದೆ. ಮುಖ್ತಾರ್ ಅಬ್ಬಾಸ್ ನಖ್ವಿ, ಕೇಂದ್ರ ಸಚಿವ ತಲಾಖ್ ನೀಡದೆಯೇ ಮಹಿಳೆಯರನ್ನು ತ್ಯಜಿಸುತ್ತಿರಬೇಕು. ಎಲ್ಲರ ಜೀವನದಲ್ಲೂ ಗುರು ಅಗತ್ಯ. ರವಿಶಂಕರ್ ಗುರೂಜಿ, ಆರ್ಟ್ ಆಫ್ ಲಿವಿಂಗ್ ಸಂಸ್ಥಾಪಕ ಚಂಡಾಲ ಶಿಷ್ಯರಿಗೆ ಚೋರ ಗುರು. ಕಾಂಗ್ರೆಸ್ ನಾಯಕರು ಅವರ ತಟ್ಟೆಯಲ್ಲಿ ಹೆಗ್ಗಣ ಇಟ್ಟುಕೊಂಡು, ನಮ್ಮ ತಟ್ಟೆಯಲ್ಲಿ ನೊಣ ಹುಡುಕಲು ಬಂದಿದ್ದಾರೆ. ಡಾ.ಕೆ.ಸುಧಾಕರ್, ಸಚಿವ ಅದು ನೊಣ ಅಲ್ಲ, ಕೊರೋನ ಸಂತ್ರಸ್ತರ ಹೆಣ. ಡೊನಾಲ್ಡ್ ಟ್ರಂಪ್ ಅಮೆರಿಕ ಕಂಡ ವರ್ಣಭೇದ ನಿಲುವಿನ ಪ್ರಥಮ ಅಧ್ಯಕ್ಷ ಜೋ ಬಿಡೆನ್, ಅಮೆರಿಕ ಅಧ್ಯಕ್ಷ ಚುನಾವಣೆಯ ಡೆಮೊಕ್ರೆಟಿಕ್ ಪಕ್ಷದ ಅಭ್ಯರ್ಥಿ ಅದುವೇ ಅವರ ಹೆಗ್ಗಳಿಕೆಯಂತೆ. ಉತ್ತರ ಪ್ರದೇಶದಲ್ಲಿ ಕೊರೋನ ವೈರಸ್ಗಿಂತ ಅಪರಾಧದ ವೈರಾಣು ಹೆಚ್ಚು ಸಕ್ರಿಯವಾಗಿದೆ ಮಾಯಾವತಿ, ಬಿಎಸ್ಪಿ ಮುಖ್ಯಸ್ಥೆ ವೈರಾಣುಗಳೆಲ್ಲ ಸೇರಿ, ಶಿಲಾನ್ಯಾಸಕ್ಕೆ ಸಿದ್ಧರಾಗುತ್ತಿದ್ದಾರೆ